ยุติค้นหาเหยื่อซึนามิสัปดาห์นี้
กรุงเทพฯ-29 ม.ค.48 ภายในสัปดาห์นี้ชุดค้นหาในทุกพื้นที่อาจยุติการค้นหา หลังจากปฏิบัติหน้าที่กันมานานระยะหนึ่งแล้ว นายสุธรรม แสงประทุม รัฐมนตรีช่วยว่าการกระทรวงมหาดไทย กล่าวถึงการให้ค้นหาร่างผู้เสียชีวิตจากคลื่นยักษ์สึนามิในพื้นที่ 6 จังหวัดชายฝั่งทะเลอันดามัน นายสุธรรม กล่าวว่า ที่ผ่านมา ทีมค้นหาชุดใหญ่ได้ยุติการค้นหาในพื้นที่จังหวัดกระบี่แล้ว โดยได้ไปสมทบการค้นหาในพื้นที่จังหวัดพังงา อันเป็นจังหวัดที่มีผู้เสียชีวิตและสูญหายมากที่สุด ส่วนในจังหวัดกระบี่ ยังมีทีมชุดเล็กคอยค้นหาตามจุดที่ญาติผู้สูญหายหรือผู้เสียชีวิต เชื่อว่าจะมีคนอยู่ต่อไป รวมถึงที่เกาะพีพีซึ่งยังเชื่อว่า มีศพผู้เสียชีวิตตกค้างอยู่ โดยได้จัดทีมเข้าไปค้นหาเรียบร้อยแล้ว แต่ทุกทีมก็จะสิ้นสุดภารกิจในสัปดาห์นี้ รมช.มหาดไทยกล่าวว่า ทางการได้นำระบบวิดีโอคอนเฟอเรนซ์เข้ามาใช้ เพื่อประสานงานกันระหว่างศูนย์ช่วยเหลือผู้ประสบภัยทุกศูนย์ให้มีฐานข้อมูลเดียวกัน โดยเฉพาะข้อมูลคนหาย ซึ่งเชื่อว่าจนถึงขณะนี้มีอยู่ประมาณ 2000 คนเศษ อย่างไรก็ตาม ยังมีข้อมูลบางส่วนที่ซ้ำซ้อนกันอยู่ จำเป็นต้องได้รับการจัดระบบใหม่ เพื่อให้ตัวเลขของผู้สูญหายถูกต้องและตรงกัน 
กรุงเทพฯ-29 ม.ค.48 ภายในสัปดาห์นี้ชุดค้นหาในทุกพื้นที่อาจยุติการค้นหา หลังจากปฏิบัติหน้าที่กันมานานระยะหนึ่งแล้ว นายสุธรรม แสงประทุม รัฐมนตรีช่วยว่าการกระทรวงมหาดไทย